John Cabell Breckinridge
Store norske leksikon,Historie,Verdens historie og samtidshistorie,Nord- og Mellom-Amerika,USAs historie
John Cabell Breckinridge var en amerikansk politiker og advokat. Han ble medlem av Kongressen i 1851, og ble visepresident under James Buchanan i 1856.
Breckinridge var en typisk representant for sørstatsdemokratene, og tilhenger av slaveriet. Han var kandidat for den ytterliggående fløy av demokratene ved valget 1860, da Abraham Lincoln ble valgt. Under borgerkrigen var han først general i sørstatenes hær, senere ble han krigsminister i Jefferson Davis' regjering.Breckinridge flyktet til Europa etter at Richmond var inntatt, men vendte tilbake i 1868. Les mer i Store norske leksikon USAs historie Presidenter i USA USAs politiske system oversikt over USAs historie